Հանրապետության բարձր, լեռնային կաթնառատ շրջաններում տեղակայված սեփական մթերման կայաններից հումքը հասնում է գործարան հատուկ սառնախցիկներով հագեցած մեքենաներով՝ ապահովելով նախնական վերամշակում անցած կաթի անվնաս տեղափոխումը: Գործարան բերվող կաթի յուրաքանչյուր խմբաքանակից վերցվում է միջին նմուշ, ենթարկվում լաբորատոր հետազոտման, որից հետո կաթը փակ համակարգով տեղափոխվում է ապարատային տեղամաս և անցնում ջերմամեխանիկական մշակում՝ կեղտամաքրվում է, պաստերացվում և պաղեցվում: